Վերջապես Skype ծառայության ծրագրավորողները որոշել են շտկել այս խնդիրը և հատուկ այդ նպատակով ստեղծել են Active endpoint գործառույթը: Այս նոր ֆունկցիայի շնորհիվ ծանուցումները միայն կհայտնվեն այն սարքի վրա, որը տվյալ պահին օգտագործվում է, այլ ոչ թե բոլոր այն սարքերի վրա, որտեղ տեղադրված է Skype-ը: Նշվում է նաև, որ այս նոր ֆունկցիան ոչ մի կերպ կապ չունի տարբեր սարքերի վրա նամակների սինխրոնիզացիայ հետ: Այսինքն հին ու նոր նամակները հասանելի են լինելու բոլոր սարքերի վրա, իսկ նոր նամակների մասին ծանուցումները կհայտնվեն միայն տվյալ պահին օգտագործվող սարքի վրա: Տեղեկացնեմ նաև, որ այս նոր ֆունկցիան ազդում է միայն տեքստային հաղորդագրությունների վրա: Այսինքն զանգը ստանալու եք բոլոր սարքերի վրա և ինքներդ պետք է որոշեք, թե որ սարքով պատասխանել այդ զանգին: Այս թարմացումը մոտակա շաբաթների ընթացքում կհայտնվի Skype-ի բոլոր տարբերակների վրա: